Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3192

a) A Balaton-térség tartós versenyképességének megteremtése a fenntartható térségi rendszer kialakításával A Balaton térségének, mint az ország (Budapest után) elsõdleges idegenforgalmi célpontjának, és kiemelkedõ természeti, kultúrtörténeti és táji értékének fejlesztése a területfejlesztési politika országosan kiemelt céljának tekinthetõ. A Balaton törvényileg lehatárolt térsége olyan természeti és gazdasági egységet képez, melynek kezelése nem bontható meg. A Balaton a természeti, táji, turisztikai, hajózási valamint szõlõ-, és bortermelési adottságaira építkezõ gazdasága révén a nemzetgazdaság jelentõs tényezõje. Az ország turisztikai bevételeinek mintegy harmada képzõdik a területen, ezért – bár önálló tervezési-statisztikai régiót nem alkot – további fejlesztése érdekében meghatározó módon kell részesednie a költségvetési forrásokból. A Balaton térségének vonzereje a változó kereslet (csökkenõ igény a tömegturizmusra, zsúfolt üdülõterületekre) miatt, a javuló környezeti állapot ellenére csökken, a turizmus szezonalitása és területi koncentrációja viszont nem mérséklõdik, így a Balatoni turizmus ebben a formában nem fenntartható. A térség gazdasági potenciálját, illetve turisztikai vonzerejét alapvetõen meghatározó tényezõk: a tó vízminõsége, a környezõ táj, a gazdag természeti és kulturális örökség és a kiváló, tájjellegû borokat adó szõlõkultúra. A térségben eddig megjelent és célcsoportonként rendkívül elaprózott fejlesztések döntõen a mennyiségi növekedést eredményezték a mértéktartó és minõségi célú irány helyett, folyamatosan rontva ezzel a térség vonzerejét, hosszú távú esélyeit. A mindenkori fejlesztésnek tehát a még meglévõ táji, kulturális és természeti adottságokat tiszteletben tartva szabad csak megvalósulnia. A Balaton-térség fejlesztésének alapvetõ célja, hogy a környezet, a táj értékeinek megõrzésével és fejlesztésével, a turisztikai kínálat diverzifikálásával a térség adottságainak szélesebb körû hasznosításával, valamint az érintett számos szereplõ partnerségét biztosító stabil intézményrendszer megteremtésével egy fenntartható módon versenyképes Balatontérség jöjjön létre. Ennek érdekében a következõ célok elérése kívánatos: – A fenntartható és versenyképes turizmus feltételeinek megteremtése, az alacsony minõségû és alacsony hozzáadott értékû tömegturizmus helyett a térség változatos vonzerõire épített új és komplex turisztikai termékek kialakítása, magas színvonalú szolgáltatások, és különösen a parti sávban a településen belüli zsúfolt térhasználat oldása, közösségi terek arányának növelése; – A Balaton, vizes élõhelyek és egyéb természeti területek ökológiai és kémiai állapotának megóvása és további javítása; – A Balaton-térségen belül az eltérõ vonzásadottságokra építkezõ turisztikai kínálat területileg differenciált tervezése; – A szezon meghosszabbítása egész éves kínálati programcsomagok megteremtésével (kerékpáros-, kulturális és konferenciaturizmus, vízi- és horgászturizmus, wellness-, gyógy- és lovas turizmus, bor-, gasztronómiaturizmus, természetjáró turizmus, téli sportok, stb.), ennek érdekében térségi turisztikai hálózatok kialakítása, megerõsítése; – A turisztikai forgalom területi szétterítése, a háttérterületek adottságain (borvidék, nemzeti park, hegyek, erdõk, aprófalvak, történelmi emlékek, népi hagyományok gasztronómia, stb.) alapuló alternatív turisztikai termékek kínálatának kifejlesztése és „értékesítése” a parttól távolabbi településeken; – A térség további beépítésének megakadályozása, zöld területek és öntisztuló partszakaszok arányának növelése; – A tájrehabilitáció, a tájsebek kezelése, a rekultivációk elvégzése, az eróziós és deflációs hatások mérséklése érdekében erdõ- és szõlõtelepítéssel, partfalvédõ beavatkozásokkal (magaspart és pincevédelem); – Az ökológiai egyensúly megõrzése érdekében a nem környezetkímélõ mezõgazdasági tevékenységek, illetve a Balaton-part terhelésének korlátozása, a nádasok védelme, az eróziót, ezáltal a tápanyagok bemosódását is csökkentõ melioráció megvalósítása, valamint a térség biodiverzitásának megõrzése; – Balaton-felvidék aktív tájképvédelme (külterületi beépítés korlátozása, nagy területû egybefüggõ fakitermelés /tarvágás/ korlátozása, fasorok telepítése, stb.); – A természetvédelemre, táji adottságokra épülõ gazdálkodási módok kialakítása, fejlesztése, természetközeli erdõgazdálkodási módszerek elterjesztése, a térség tradicionális mezõgazdasági termelésének ösztönzése, termelési feltételeinek megõrzése (biogazdálkodás, szõlõtermesztés, kézmûipar); – A környezeti szempontoknak megfelelõ közlekedési hálózat fejlesztése a part menti zsúfoltság csökkentése és a megközelíthetõség javítása érdekében; – Az info-kommunkációs és közszolgáltatási hálózatok kialakítása a környezeti és fenntarthatósági szempontoknak megfelelõen; – A kulturális örökség védelmének magas szintû biztosítása, az egyházi, mûemléki, régészeti és a helyi védettségû épített örökségi értékek integrált védelme keretében; – A nemzetközi jelentõségû balatoni természettudományi, különösen ökológiaihidrobiológiai, valamint társadalomtudományi regionális kutatások, a Balatonnal kapcsolatos monitoring és információs rendszerek fejlesztése és fenntartása.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes